જ્યારે-જ્યારે ભાઈની વાત આવે એટલે બધી બહેનો એકદમ ઇમોશનલ થઈ જાય. એ સાથે ભાઈને ખુશ રાખવા માટે તન-મન-ધનથી પ્રયત્નો કરે. ભાઈને કોઈ તકલીફ ન પડે એટલે તે બધી રીતે પોતાને ઍડ્જસ્ટ કરે. આવા લાડલા ભાઈનો દિવસ બહુ નજીકમાં જ આવી રહ્યો છે. રક્ષાબંધન આવી નથી કે બજારમાં બહેનો ભાઈઓ માટે રાખડીની ખરીદદારીમાં લાગી જાય છે. એ સાથે ભાઈ માટે પણ ગિફ્ટ અને તેની ભાવતી મીઠાઈની ખરીદદારી તો પાછી અલગ. આ ખરીદદારીમાં તમે હજી એક ચીજ ઉમેરી શકો છો, જેનાથી તમે તમારી રક્ષાબંધનને રજવાડી ટચ આપી શકો છો.